

# 4.4. Golygu Cynnwys - Mewnosod Tablau

**Sylwer**: Dim ond ar gyfer data y dylid defnyddio tablau; ni ddylid eu defnyddio fel ffordd o osod cynllun y dudalen.


1. Rhowch eich llygoden yn y man ar y dudalen lle'r hoffech osod y tabl.
2. Cliciwch ar y ddewislen 'Table':



1. Dewiswch pa fath o dabl rydych am ei ddefnyddio:
   1. **Insert table with column headings**   
      Bydd hyn yn creu tabl newydd gyda rhes pennyn ar draws y top. Dewiswch nifer y rhesi a'r colofnau drwy ddewis sgwariau yn y grid - symudwch eich llygoden ar draws y grid nes ei fod y maint cywir, yna cliciwch i fewnosod y tabl.







* 1. **Insert table with column and row headings**  
     Bydd hyn yn creu tabl newydd gyda rhes pennyn ar draws y top a cholofn pennyn ar y chwith. Dewiswch nifer y rhesi a'r colofnau drwy ddewis sgwariau yn y grid - symudwch eich llygoden ar draws y grid nes ei fod y maint cywir, yna cliciwch i fewnosod y tabl.



1. Bydd y tabl nawr yn ymddangos yn y golygydd, gyda thestun enghreifftiol yn y golofn/rhes pennyn:



1. Cliciwch ar y celloedd yn y golofn/rhes pennyn i roi eich testun eich hun yn lle'r testun enghreifftiol.
2. Cliciwch i mewn i'r celloedd gwag i ychwanegu eich data
3. Ar ôl dewis y tabl, mae opsiynau ychwanegol ar gael o'r ddewislen 'Table'. Mae'r opsiynau hyn hefyd ar gael mewn dewislen sydd ar gael drwy dde-glicio yn y tabl.
   1. **Table properties** - gweld priodweddau'r tabl:  
        
      **Sylwer**: **peidiwch** â newid dim yn y fan hon os gwelwch yn dda, ac eithrio Alignment.
   2. **Table caption/summary** - ychwanegu capsiwn a/neu grynodeb i'r tabl:  
        
      Gellir defnyddio **capsiynau** i helpu defnyddwyr i ddeall beth yn union yw'r tabl. Mae'r capsiwn yn cael ei arddangos mewn rhes lled llawn ar frig eich tabl, uwchben y rhes pennyn.  
        
      Gellir defnyddio **crynodeb** i roi gwybodaeth ynglŷn â threfn y tabl a sut i ddarllen y data. Mae'r crynodeb yn cael ei arddangos ynghyd â’r capsiwn, mewn rhes lled llawn ar frig eich tabl, uwchben y rhes pennyn.  
        
      
   3. **Delete table** - cael gwared â'r tabl.
   4. **Cell** - gweld pob opsiwn ar gyfer cell:
      1. **Cell properties** - **peidiwch** â newid dim yn y fan hon os gwelwch yn dda, oni bai eich bod yn ychwanegu rhes pennyn at dabl.   
         
      2. **Merge cells** - os byddwch yn dewis mwy nag un gell cyn clicio ar hyn, bydd yn uno'r celloedd gyda'i gilydd i wneud un gell fawr.
      3. **Split cells** - os yw eich llygoden mewn cell a grëwyd drwy uno celloedd, bydd hyn yn caniatáu i chi ei newid yn ôl fel yr oedd yn flaenorol, drwy rannu'r celloedd yn gelloedd unigol unwaith eto.
   5. **Row** - gweld pob opsiwn ar gyfer rhes:
      1. **Insert row before** - mewnosod rhes newydd uwchben y rhes lle mae eich llygoden wedi'i lleoli ar hyn o bryd.
      2. **Insert row after** - mewnosod rhes newydd o dan y rhes lle mae eich llygoden wedi'i lleoli ar hyn o bryd.
      3. **Delete row** - dileu'r rhes lle mae eich llygoden wedi'i lleoli ar hyn o bryd.
      4. **Row properties** - **peidiwch** â newid dim yn y fan hon os gwelwch yn dda, ac eithrio Alignment.   
         Screenshot of the Row properties pop-up
         
      5. **Cut row** - mae hyn yn dileu'r rhes lle mae eich llygoden wedi'i lleoli ar hyn o bryd, ac yn ei rhoi yn y clipfwrdd fel y gallwch ei gludo mewn man arall.
      6. **Copy row** - mae hyn yn copïo’r rhes lle mae eich llygoden wedi'i lleoli ar hyn o bryd, ac yn ei rhoi yn y clipfwrdd fel y gallwch ludo copi ohoni mewn man arall.
      7. **Paste row before** - mae hyn yn caniatáu i chi ludo rhes sydd wedi’i thorri neu ei chopïo uwchben y rhes lle mae eich llygoden wedi'i lleoli ar hyn o bryd.
      8. **Paste row after** - mae hyn yn caniatáu i chi ludo rhes sydd wedi’i thorri neu ei chopïo o dan y rhes lle mae eich llygoden wedi'i lleoli ar hyn o bryd.
   6. **Column** - gweld pob opsiwn ar gyfer colofn:
      1. **Insert column before** - mewnosod colofn newydd i'r chwith o'r golofn lle mae eich llygoden wedi'i lleoli ar hyn o bryd.
      2. **Insert column after** - mewnosod colofn newydd i'r dde o'r golofn lle mae eich llygoden wedi'i lleoli ar hyn o bryd.
      3. **Delete column** - dileu'r golofn lle mae eich llygoden wedi'i lleoli ar hyn o bryd.
      4. **Cut column** – mae hyn yn dileu'r colofn lle mae eich llygoden wedi'i lleoli ar hyn o bryd, ac yn ei rhoi yn y clipfwrdd fel y gallwch ei gludo mewn man arall.
      5. **Copy column** – mae hyn yn copïo’r colofn lle mae eich llygoden wedi'i lleoli ar hyn o bryd, ac yn ei rhoi yn y clipfwrdd fel y gallwch ludo copi ohoni mewn man arall.
      6. **Paste column before** – mae hyn yn caniatáu i chi ludo colofn sydd wedi’i thorri neu ei chopïo i’r chwith i’r golofn lle mae eich llygoden wedi'i lleoli ar hyn o bryd.
      7. **Paste column after** - mae hyn yn caniatáu i chi ludo colofn sydd wedi’i thorri neu ei chopïo i’r dde i’r golofn lle mae eich llygoden wedi'i lleoli ar hyn o bryd.